Jālī

Jālī (sanskriti keeles जाल jāla 'võrk') on mogulite arhitektuuris ja laiemalt India arhitektuuris esinev puidust või kivist ažuurne sirm või paneel, mille ornament on kujundatud kalligraafilistest, geomeetrilistest või loodusmotiividest. Arhitektuurielement on suguluses islami arhitektuuri mashrabiyaga ja võib näiteks olla eendakna jharokha katteks indo-islami ehitistes.

 Kirjeldus 
Jālī võib olla aknakate, rõdupiire või ka ruumijagaja. See võib olla valmistatud marmorist või liivakivist, aga ka puidust; harvem esineb tellistest või tsemendist tehtud võre. 

Jālī laseb sisse valgust ja õhku, kuid minimeerib samal ajal päikese ja vihma tungimise tuppa, ning toimib passiivse ventilatsiooni tekitajana.Feza Tabassum Azmi. How India's lattice buildings cool without air con. - BBC, 21. September 2022 Võre avad on peaaegu sama laiad või väiksemad kui kivi paksus, mis tagab konstruktsiooni tugevuse. Niisketes piirkondades, nagu Kerala ja Konkan, on jālī avad suuremad ja valgust rohkem võrreldes Gujarati ja Rajasthani kuivade piirkondadega.Yatin Pandya on 'jaali' as a traditional element. - DNA, 16. October 2011

Pärast klaasi laialdast kasutuselevõttu 19. sajandi lõpul ja osalt seoses uute elamupiirkondade kompaktsusega muutus jālī tähtsus varem olulisemates eraelu puutumatuse ja turvalisuse küsimustes. 21. sajandil on jālī taas populaarsust kogunud energiasäästliku hoone lahendusena, kuna ehitiste keskkonnajalajälje jälgimine on muutunud olulisemaks.Feza Tabassum Azmi. How India's lattice buildings cool without air con. - BBC, 21. September 2022

 Pildid 

 Viited 

Kategooria:India arhitektuur